Di tegnit yecban tagi ur yettu ara usalay ad yawi leqdicat yemxallafen, deg-sen asaru ɣef lgira, d wass n 19 di Meɣres, yewwi-d ad negzu azal n wass-a deg umezruy n Lzeyer; asaruagi yemmlaya-ɣ-d ayen din n tɣawsiwin werǧin I nezri nekni ur yeddiren ara di tallit nni, akka am wamek tella Lzeyer tettidir, d lḥif irumyen ɣef warraw n tmurt, nṭaren akk wid yellan di lgira nni, maci ala imjuhad, imi lgira tḥuza madden akk, ama d ilemzi ama d ameqran, d argaz neɣ d tameṭṭut, kul yiwen amek, yiwen yeffeɣ ar umalu dɣa din i iruḥ d asfel, wayeḍ xas deg uxxam iḥuza-t laẓ d lḥif, ma d tilawin sɛeddan-t ayen yecban lekdeb,ama d lemrar ama d ayen yeɛnan teɛdeya ɣef nnif nsent sɣur lɛesker n yirumyen.